Lisa 1
02.02.2024 raamlepingu
  nr 2-2/24/81-1 juurde

TEHNILINE KIRJELDUS
„Voodipesu ostmine erinevatesse asukohtadesse“ (274533)

1.	Üldised nõuded

1.1.	Kaup (edaspidi ka toode) peab olema uus, kasutamata, kvaliteetne, ilma defektideta, korrektse viimistlusega ja olema koheselt valmis kasutamiseks. Kaubad peavad vastama kasutusotstarbele, tehnilisele kirjeldusele ja valdkonna üldtunnustatud kvaliteedinõuetele.
1.2.	Ostjal on õigus nõuda müüjalt täiendavaid andmeid, milleks võivad olla pildid, näidised, spetsifikatsioonid, sertifikaadid, hooldusjuhendid jms.
1.3.	Iga viidet, mille ostja teeb tehnilises kirjelduses standardile või ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
1.4.	Kõik kauba valmistamiseks vajalikud materjalid peavad vastama tehnilises kirjelduses kehtestatud nõuetele või olema nendega samaväärsed või omadustelt paremad. 
1.5.	Tootjapoolsel kvaliteedi tagamisel järgitakse ISO 9001 standardeid.
1.6.	Tehnilises kirjelduses toodud värvid on esitatud „Pantone FASHION HOME + INTERIORS“ 2013. a värvikaardi järgi.

2.	Kauba kirjeldus, nõuded kaubale

2.1.	Kangas või toode peab vastama Oeko-Tex 100 standardile või I-tüübi ökomärgiste (nt EU Eco Label/Euroopa Liidu Lilleke, Nordic Swan/Põhjamaade Luik ning Der Blaue Engel/Sinine Ingel) kriteeriumitele või sellega samaväärsetele kriteeriumitele. Müüja esitab ostja nõudmisel vastavuse kontrolliks toote või kanga OEKO-TEX 100 sertifikaadi või I-tüübi ökomärgise sertifikaadi. Kui müüja pakub samaväärsele standardile vastavat kaupa, lasub samaväärsuse tõendamise kohustus müüjal.
2.2.	Toote valmistamiseks vajalikud materjalid vastavad vähemalt järgmistele hooldustingimustele:

2.3.	Mõõdud ja koodid (kauba mõõdud, kogused on toodud pakkumuse vormis)

Nimetus	Mõõdud (cm)	Kaubakood	NSN-kood	
Tekikott	150 × 220	10037753	7210-38-001-1277	
	150 x 240	10057193	7210-38-001-2453	
Voodilina	150 × 240	10008722	7210-38-001-2413	
	150 x 270	10057601	7210-38-001-2412	
Padjapüür	55 x 65	10011477	7210-38-000-1195	

2.4.	Tekikott

2.4.1.	Tekikott on mõõtmetega 150 x 220 cm/ 150 x 240 cm. Lubatud kõrvalekalle kõikidest mõõtudest on ± 3,0 cm. 
2.4.2.	Tekikoti ühes otsas on suurem ava ja teise otsa nurkades on väiksed avad (vt joonist).
2.4.3.	Markeerimissilt on õmmeldud kõigist neljast küljest tekikoti paremale poolele, võimalikult serva äärde.
2.4.4.	Tekikoti joonis (mõõdud on antud mm-s):

2.5.	Voodilina

2.5.1.	Voodilina on mõõtmetega 150 x 240 cm/ 150 x 270 cm. Lubatud kõrvalekalle kõikidest mõõtudest on ± 2,0 cm.
2.5.2.	Markeerimissilt on õmmeldud kõigist neljast küljest voodilina paremale poolele, võimalikult serva äärde.
2.5.3.	Voodilina joonis (mõõdud on antud mm-s):

2.6.	Padjapüür

2.6.1.	Padjapüür on mõõtmetega 55 x 65 cm. Lubatud kõrvalekalle kõikidest mõõtudest on ± 2,0 cm.
2.6.2.	Padjapüüri ärakeeratava osa pikkus on 20 - 22 cm.
2.6.3.	Markeerimissilt on õmmeldud kõigist neljast küljest padjapüüri alumise poole välimisele poolele võimalikult serva äärde.
2.6.4.	Padjapüüri joonised (mõõdud on antud mm-s):

pealmine pool

alumine pool

2.7.	Põhimaterjal – kangas

2.7.1.	Koostis	100% CO
2.7.2.	Kaal	140–180 g/m2	
2.7.3.	Värvus	15-0522 TPX (Pale Olive Green) või 
	ligilähedane toon
2.7.4.	Tõmbejõud	min 300 N
	EVS-EN ISO 13934-1	
2.7.5.	Kokkutõmbuvus pesus 	max 5%
	EVS-EN ISO 6330
2.7.6.	Värvipüsivus:
-	pesemise toimele	min 4
	EVS-EN ISO 105-C06
-	hõõrdumise toimele	min 3
	EVS-EN ISO 105-X12

2.8.	Abimaterjal – õmblusniit

2.8.1.	Koostis	PES
2.8.2.	Värvus	samas toonis põhimaterjaliga
2.8.3.	Joontihedus	205x2 dtex
2.8.4.	Tugevus	min 1400 cN
2.8.5.	Kokkutõmbuvus 150º C juures	0-1%
2.8.6.	Venivus	17–20%

2.9.	Juurdelõikus

2.9.1.	Lõime suund ühtib materjalil ja lekaalil.
2.9.2.	Lõigetel olevad vastasmärgid ja muud vajalikud sisemised punktid on tehtud juurdelõigatud detailidele vastavalt tootja poolt väljatöötatud tehnoloogiale.

2.10.	Õmblemine

2.10.1.	Niidi- ja masinanõela number ja pistetihedus vastavad materjali paksusele ja muudele materjali iseärasustele ning materjal ei ole purunenud nõelatorke kohtades.
2.10.2.	Õmblemist lihtsustavad märgid ei ole mingil moel kahjustanud toote korrektsust ega väljanägemist nii paremalt kui pahemalt poolt.
2.10.3.	Õmblused on tootel õige niidi pingega, süstikpiste põimumine toimub materjalide kihtide vahel.
2.10.4.	Õmblused on sirged, ilma kõverusteta.
2.10.5.	Pisted on ühtlased, ei ole pistete vahelejäämist, piste tihedus nurkades ei muutu.
2.10.6.	Jätkukohad õmblustes on märkamatud.
2.10.7.	Õmblusvaru on ühtlase laiusega (lubatud kõrvalekalle on 0,1 cm).
2.10.8.	Kõikide lihtõmbluste otsad on tugevdatud 0,7–1,0 cm pikkuste kinnitustega, kinnitus asub täpselt õmblusjoonel.
2.10.9.	Kõik toote servad ja küljeõmblused on töödeldud kahekordse palistusega.

2.11.	Viimistlus

2.11.1.	Toode on puhastatud lahtistest niidiotstest.

3.	Toote markeerimine

3.1.	Markeerimissildil olev informatsioon peab olema loetav toodangu tavapärase kasutamise juures vähemalt kolm aastat.	
3.2.	Markeerimissildi koostis soovitavalt PES, värvus valge, teksti pealekandmise viis trükk teksti värvus must.
3.3.	Markeerimissildil olev tekst on alljärgnevas järjekorras:

3.3.1.	suurus ja nimetus;
3.3.2.	lepingu osapool;
3.3.3.	lepingu number;
3.3.4.	valmistamise aeg (kuu ja aasta);
3.3.5.	materjali koostis;
3.3.6.	hooldusmärgid;
3.3.7.	NSN- kood;
3.3.8.	NSN- kood GS1-128 vöötkoodi formaadis (AI 7001);
3.3.9.	Kaubakood;
3.3.10.	kaubakood GS1-128 vöötkoodi formaadis (AI 91).

3.4.	Markeerimissildi näidis:

Pakkumusele esitatavale tootenäidisele trükkida „Hankelepingu number“ asemele sõna „Näidis“.

4.	Toodete pakendamine ja pakendi markeerimine

4.1.	Toode on kokku volditud nii, et etikett markeeringuga on nähtav. Tooted on pakendatud 5 kaupa kilekotti ning kotisuu on suletud.
4.2.	Kilekotile on kinnitatud etikett-kleebis alljärgnevate andmetega:

4.2.1.	suurus;
4.2.2.	nimetus;
4.2.3.	kogus pakis;
4.2.4.	hankelepingu osapool;
4.2.5.	hankelepingu number;
4.2.6.	valmistamise aeg (kuu ja aasta);
4.2.7.	NSN-kood; 
4.2.8.	NSN-kood GS1-128 vöötkoodi formaadis (AI 7001);
4.2.9.	kaubakood; 
4.2.10.	kaubakood GS1-128 vöötkoodi formaadis (AI 91).

4.3.	Etikett-kleebise näidis:

4.4.	Ühes pakkekastis on:
tekikott ja voodilina - 25 toodet (5 pakki);
padjapüür - 100 toodet (20 pakki).
4.5.	Kõikides kastides on toodete peale asetatud papp, mis hoiab ära kasti avamisel toodangu võimaliku kahjustamise.
4.6.	Pakkekastid on viiekihilisest papist, millest kaks vahekihti on lainelisest papist.
4.7.	Pakkekast ei ole deformeerunud transpordi käigus ning sel ei ole muljumise jälgi. 
4.8.	Pakkekastil ei ole mittevajalikku märgistust (nt transpordi etikett) ega muud eksitavat informatsiooni.
4.9.	Pakkekastil oleva sildi minimaalne suurus on A4. Tekst on sildile trükitud suurte tähtedega ja paksus (bold) kirjas. Minimaalne tähe kõrgus on 0,8 cm. 
4.10.	Pakkekastile on kinnitatud markeering pikemale ja lühemale küljele.
4.11.	Pakkekastile kinnitatud silt sisaldab järgmisi andmeid alljärgnevas järjestuses:

4.11.1.	NSN-kood;
4.11.2.	NSN-kood GS1-128 vöötkoodi formaadis (AI 7001);
4.11.3.	kaubakood;
4.11.4.	kaubakood GS1-128 vöötkoodi formaadis (AI 91);
4.11.5.	toote nimetus;
4.11.6.	suurus;
4.11.7.	kogus ja ühik (tk/EA);
4.11.8.	pakendamise tase (tase 3) ja tarne aeg (kuu ja aasta);
4.11.9.	lepingu number;
4.11.10.	lepingu number GS1-128 vöötkoodi formaadis (AI 10);
4.11.11.	müüja nimi.

4.12.	Pakkekastid on asetatud täpselt euroalusele (kastid ei tohi olla üle aluse) nii, et etikett markeeringuga on nähtav ja loetav. 
4.13.	Euroaluse mõõt on 1200x800x144mm, kaal ca 20 kg, kandevõime ca 1500kg, Euroalus peab olema sertifitseeritud. Euroalused peavad olema terved (ei ole pehkinud, hallitanud ega katkiseid laudu), puhtad, ei tohi olla väljaulatuvaid naelu.
4.14.	Euroalustele asetatud pakkekastide maksimaalne kõrgus on 120,0 cm.
4.15.	Transpordipakendiks on pakendikile, millega on euroalustel olevad pakkekastid ümbritsetud. Pakendikile hoiab tootekaste kindlalt euroalusel ning kaitseb välismõjude eest.
4.16.	Transpordipakendi markeering on vähemalt A4 suurusega sildil trükitähtedega ja paksus (bold) kirjas. Minimaalne tähe kõrgus on 0,8 cm.  
4.17.	Transpordipakendile on kinnitatud markeering vähemalt kahele küljele (pikemale ja lühemale).
4.18.	Markeeringu andmed sildil on alljärgnevas järjestuses:

4.18.1.	NSN-kood;
4.18.2.	NSN-kood GS1-128 vöötkoodi formaadis (AI 7001);
4.18.3.	kaubakood;
4.18.4.	kaubakood GS1-128 vöötkoodi formaadis (AI 91);
4.18.5.	toote nimetus;
4.18.6.	suurus;
4.18.7.	kogus ja ühik (tk/EA);
4.18.8.	pakendamise tase (tase 3) ja tarne aeg (kuu ja aasta);
4.18.9.	lepingu number;
4.18.10.	lepingu number GS1-128 vöötkoodi formaadis (AI 10);
4.18.11.	müüja nimi;
4.18.12.	müüja aadress;
4.18.13.	tarne aadress.

4.19.	Pakendamise tase 3 või tase 3/3 - pakendi säilitustingimused on kestvusega 5 aastat ventileeritavates püsiehitistes. Vedu toimub kinnises transpordis. Pakend talub käitlemist mehaaniliste abivahenditega.

5.	Kvaliteedi tagamine (tootenäidiste esitamine)

5.1.	Ostja nõudmisel esitatav(ad) tootenäidis(ed) peavad olema valmistatud samadest materjalidest, samadel masinatel ja sama tehnoloogia järgi, mida hiljem kasutatakse tootmisel.
5.2.	Tootenäidis(t)e kvaliteeti hinnatakse tehnilises kirjelduses loetletud nõuete alusel.
5.3.	Ostja poolt heaks kiidetud tootenäidist kasutatakse võrdlusmaterjalina toodangu kvaliteedi kontrollimisel.
5.4.	Juhul, kui tootenäidis ei vasta tehnilises kirjelduses loetletud nõuetele, siis on müüjal õigus ostja antud tähtaja jooksul parandada tootenäidist üks kord.

6.	Nõuded kaupade transpordile ja üleandmisele ning vastuvõtmisele

6.1.	Kaupade transportimine ostja poolt määratud sihtkohta toimub müüja transpordiga, kes kannab kõik sellega kaasnevad kulud. Eraldi transpordi ja kauba üleandmise kulusid lisanduda ei tohi.
6.2.	Müüja peab toimetama kaubad ostja poolt määratud sihtkohta (sh vajadusel hoonesse ostja poolt määratud ruumi). Peamised sihtkohad on Tallinn (Miinisadama 4, Sõle 48, Tulika 27, Randla 3, Järve 34a, Filtri 12), Paldiski (Rae põik 1, Rae 22), Ämari (Ämari lennubaas), Tapa (Loode 35), Jõhvi (Pargi 55), Keskpolügoon (Tõreska küla, Kuusalu vald), Tartu (Võru 1, Rebase 9, Vaksali 31, Raatuse 110), Võru (Kose tee 3a), Tsiatsungõlmaa (Juba küla, Võru vald). Konkreetne sihtkoht määratakse ära hankelepingus või hankelepingu alt tehtud tellimuses.
6.3.	Müüja peab tarnima kaubad hiljemalt 30 päeva jooksul peale tellimuse esitamist, kui ei ole kokku lepitud teisiti.
6.4.	Kaubad peavad olema ostjale kohale toimetatud tervelt ning transpordiks sobilikus pakendis.
6.5.	Kaupade üleandmisest ostjale teavitatakse ette minimaalselt 5 tööpäeva kontaktisiku e-posti aadressile. 
6.6.	Kui kaupade tarnimine viibib või kui kaupu ei ole võimalik kokkulepitud kuupäevaks kohale toimetada, on müüja kohustatud sellest koheselt teavitama ostja kontaktisikut e-kirja teel.
6.7.	Kaupade üleandmisel ostjale koostab müüja saatelehe (paberkandjal või elektrooniliselt), mis antakse kaupade vastuvõtjale (ostja kontaktisikule) allkirjastamiseks üle igas tarnekohas, kinnitades tarne toimumist ning tarnitavate kaupade kogust. Vastavalt tarnekohtade arvule koostatakse ka nii mitu saatelehte.
6.8.	Ostja kontaktisik teostab peale kaupade vastuvõtmist nende kontrolli. Kaupu kontrollitakse visuaalselt. Kontrolli käigus kontrollitakse puuduste olemasolu ning kaupade vastavust käesolevale tehnilisele kirjeldusele ning hankelepingus või tellimiskirjas toodule.
6.9.	Punktis 6.8. avastatud puuduste korral teavitatakse müüjat kirjalikku taasesitamist võimaldavas vormis hiljemalt 60 päeva jooksul. Müüja kohustub puudustega kauba/-d tasuta välja vahetama, kandes seejuures kõik kulud, ning tagama seeläbi kauba/-de vastavuse tehnilisele kirjeldusele, hankelepingus või tellimiskirjas toodule. Puudustega kauba/-de tagastamise viis lepitakse müüja ja ostja vahel kokku.

7.	Garantiitingimused 

7.1.	Kaupade garantii peab olema minimaalselt 2 aastat alates kaupade üleandmise hetkest.

8.	Prognoosmahud aastas

8.1.	Aastased prognoosmahud:

8.1.1.	7500 lina mõõduga 150x270;
8.1.2.	9400 padjapüüri mõõduga 55x65;
8.1.3.	5800 tekikotti mõõduga 150x240;
8.1.4.	1000 tekikotti mõõduga 150x220.

8.2.	Prognoosmahud on arvestatud eelmiste aastate põhjal ja ei ole ostjale siduvad ning võivad muutuda (suureneda või väheneda).